Beixín

Beixín o Pequín, treslliteráu y conocida internacionalemnte como Beijing (en chinu 北京; en pinyin Běijīng, [peɪ˨˩ t͡ɕiŋ˥], la Capital del Norte) ye la capital de la República Popular China y una de les mayores ciudaes del mundu. La so población ye de 21 893 095 habitantes (2020). La metrópolis, allugada nel norte de China, tien l'estatus alministrativu de municipalidá, con control direutu pol gobiernu nacional, y ta sodividida en catorce distritos urbanos y suburbanos y dos condaos rurales. La ciudá ta incrustada na provincia de Hebei, magar que llenda pel sureste cola municipalidá de Tianjin. Beixín ye la segunda ciudá mayor del país, dempués de Shanghai, y ye'l so centru políticu, cultural y educativu. Nella tienen la so sede la mayoría de les empreses de titularidá estatal, y ye un importante ñudu de comunicaciones per carretera y ferrocarril, convencional y d'alta velocidá. Amás, el so aeropuertu (Beijing Capital International Airport) ye'l segundu del mundu pol so volume de pasaxeros. La historia la ciudá remóntase tres mil años, y lleva siendo, como la última de les cuatro grandes antigües capitales de China, el centru políticu del país el más del tiempu demientres los siete caberos sieglos. La ciudá ye famosa polos sos grandes palacios, templos, xardinos, tumbes, muries y puertes monumentales, y los tesoros artísticos que guarda y les sos universidaes faen d'ella el centru del arte y la cultura del país. Son perpoques les ciudaes del mundu que tienen sío el centru políticu y cultural d'una zona xeográfica tanto tiempu. Ver tamién Persones de Beixín Referencies Enllaces esternos Wikimedia Commons acueye conteníu multimedia sobre Beixín. Sitiu web oficial (en chinu simplificáu) Beixín n'OpenStreetMap.